open-index/open-wikipedia-markdown huggingface dataset:
9 de abril

O **9 de abril** é o 99º día do ano do calendario gregoriano e o 100º nos anos bisestos. Quedan 266 días para finalizar o ano.

## Acontecementos 
* 1846 - A cidade de Pontevedra súmase ao pronunciamento progresista iniciado en Lugo o 2 de abril.
* 1916 - Primeira guerra mundial, batalla de Verdún: tropas alemás lanzan a terceira ofensiva da batalla.
* 1940 - A guerrilla axustiza en Abadín ao dirixente falanxista José Viador Traseira.
* 1977 - O goberno de Adolfo Suárez legaliza ó Partido Comunista de España, con Santiago Carrillo como secretario xeral.
* 2005 - Voda entre Carlos de Inglaterra (Príncipe de Gales) e Camilla Parker Bowles.

## Nacementos 
miniatura|100px|Charles Baudelaire.
* 1802 - Elias Lönnrot, filólogo finlandés (m. 1884).
* 1821 - Charles Baudelaire, poeta francés (m. 1867).
* 1835 - Leopoldo II de Bélxica, rei dos belgas (m. 1909).
* 1842 - Pascual Veiga, músico galego, autor da música do Himno galego (m. 1906).
* 1872 - Léon Blum, político socialista francés (m. 1950).
* 1903 - Margaret MacDonald, filósofa analítica (m. 1956).
* 1906 - Victor Vasarely, pintor húngaro (m. 1997).
* 1916 - Manuel Lueiro Rey, xornalista e escritor galego (m. 1990).
* 1918 - Arturo Romaní García, escritor galego.
* 1926 - Hugh Hefner, fundador e editor-xefe de *Playboy*.
* 1933 - Jean-Paul Belmondo, actor francés.
* 1942 - Adriano Correia de Oliveira, músico portugués (m. 1982).
* 1946 - Paco Vázquez, político galego.
* 1949 - Xulio Pardellas de Blas, economista e político galego.
* 1952 - José María Pérez Álvarez, escritor galego.
* 1962 - Víctor Mosqueira, actor galego.
* 1971 - Jacques Villeneuve, piloto de carreiras canadense.
* 1982 - Fabiana Beltrame, remadora brasileira.
* 1987 - Verónica Boquete, futbolista galega.
* 1990 - Kristen Stewart, actriz estadounidense.

## Mortes 
miniatura|100px|François Rabelais.
* 1553 - François Rabelais, escritor e humanista do Renacemento (n. 1494).
* 1557 - Mikael Agricola, escritor en lingua finesa (n. 1510).
* 1626 - Francis Bacon, político, filósofo e ensaísta inglés (n. 1561).
* 1809 - Alessandro Malaspina, mariño italiano (n. 1754).
* 1857 - Antonio María Esquivel, pintor español (n. 1806).
* 1889 - Michel Eugène Chevreul, químico francés (n. 1786).
* 1904 - Isabel II de España (n. 1830).
* 1959 - Frank Lloyd Wright, arquitecto estadounidense (n. 1867).
* 1968 - Laureano Gómez Paratcha, médico e político galego (n. 1884).
* 2017 - Carme Chacón, política socialista catalá (n. 1971).
* 2021
** DMX, cantante estadounidense (n. 1970)
** Filipe de Edimburgo (n. 1921)

## Festas e celebracións 
## Outros 
* Santoral:

Os 366 días do ano
Marcel Achard

**Marcel-Augustin Ferréol**, nado en Sainte-Foy-lès-Lyon (departamento de Ródano) o 5 de xullo de 1899 e finado en París o 4 de setembro de 1974, foi un actor e dramaturgo francés, **Marcel Achard** pseudónimo de .

En 1917 estableceuse en París, onde traballou como xornalista.

## Obras 
* *Voullez-vous jouer avec moâ* (1924)
* *Jean de la Lune* (1929)
* *Domino* (1931)
* *Mademoiselle de Panama* (1942)
* *Nous irons à Valparaiso* (1949)
* *Le Moulin de la Galette* (1951)
* ''Le Mal d'amour* (1955)
* *La Bagatelle* (1958)
* *L'Idiote'' (1960)
Acaill

miniatura|Baía de Keem.
**Acaill** (do irlandés *aguia*), ou **Achill** en inglés, é unha illa de Irlanda no condado de Mayo, na costa oeste. Ten 146&nbsp;km² e o 87 % da superficie illa está formado por turba, 2&nbsp;900 habitantes. Slievemore é o punto máis alto da illa a 672 metros. Unida á terra firme por unha ponte entre as vilas de Gob an Choire e Poll Rathnaí, esta última situada en terra firme.

Gob an Choire, Keel, Doagh, Doeega e Dugort son as vilas principais da illa entre os 22 lugares habitados.

## Historia 
Na illa consérvanse restos megalíticos de hai 5&nbsp;000 anos. No século V chegaron os celtas, dedicados ao pastoreo. A illa establecéronse monxes cando menos dende o 450.

Heinrich Böll, escritor alemán, visitou a illa e escribiu as súas experiencias no seu *Irisches Tagebuch*.

## Economía 
A economía da illa depende do turismo, a agricultura ten unha importancia menor, limitada pola propia constitución da illa: a cría de ovellas tivo historicamente máis importancia, e máis aínda da pesca, pero agora xogan un papel moi pequeno.
310

## Acontecementos 
* Batalla do Ponte Milvio. Sae vencedor Constantino I, emperador romano.

## Nacementos 
* Décimo Magno Ausonio, poeta latino (m. 395).

## Mortes 
## Outros 
Historia ano a ano
529

## Acontecementos 
* Bieito de Nursia funda a abadía de Montecasino, en Italia.

### Arte e cultura 
* 7 de abril: Xustiniano publica o *Nouus Iustinianus Codex* (Código Novo de Xustiniano) coa constitución *Summa Rei Publicae*.
* Xustiniano, emperador bizantino, ordena pechar as escolas de Filosofía de Atenas, por consideralas contrarias ao Cristianismo.

## Nacementos 
## Mortes 
## Outros 
528

530

Historia ano a ano
Ada, Oklahoma

**Ada** é a capital do condado de Pontotoc, en Oklahoma, nos Estados Unidos. No ano 2000, contaba con 16&nbsp;083 habitantes e no censo do 2010 pasou a 16&nbsp;810. 

Aínda que orixinalmente se denominaba Daggs Prairie, polo nome da primeira familia que se estableceu na vila, a familia Dagss. Cando en 1891, se creou unha oficina postal, a localidade rebautizouse co nome da filla máis vella do primeiro xefe de correos local.

## Orixe da poboación 
15,1% nativos americanos (chickasaw, cherokees, seminoles, muskogee), 9,9% irlandeses, 8,4% alemáns, 7,2% ingleses, 3,5% afroamericanos, 2,9% hispanos, 2,3% franceses, 1,4% neerlandeses, 1,4% antillanos, 1,3% escoceses, 1,1% italianos, 1% norteirlandeses, 0,8% asiáticos, 0,5% noruegueses.

## Linguas 
94,7% inglés, 2,6% español, 0,8% alemán, 1,1% linguas amerindias.

## Relixión 
50 igrexas protestantes e 1 católica.

## Medios de comunicación 
7 emisoras de radio, 2 canles de televisión e 1 diario.

## Universidades 
East Central University, fundada en 1909, con 3.429 alumnos.

## Notas 
## Véxase tamén 
### Ligazóns externas 
* Sitio oficial
11 de abril

O **11 de abril** é o 101º día do ano do calendario gregoriano e o 102º nos anos bisestos. Quedan 264 días para finalizar o ano.

## Acontecementos 
* 1521 - Creación da Capitanía Xeneral de Galicia, por mediación de Alonso III de Fonseca.
* 1899 - España cede Porto Rico ós Estados Unidos despois da derrota na guerra Hispano-Americana.
* 1979 - Idi Amin Dada, ditador de Uganda é deposto.

## Nacementos 
miniatura|100px|Estatua de Attila József.
* 145 - Septimio Severo, emperador romano (m. 211).
* 1357 - Xoán I de Portugal, rei de Portugal.
* 1840 - Josef Schulz, arquitecto e restaurador checo (m. 1917).
* 1878 - Leopoldo Eijo Garay, bispo católico e escritor galego.
* 1884 - León Felipe, poeta español.
* 1885 - Telmo Bernárdez Santomé, médico e político galego (m. 1936).
* 1905 - Attila József, poeta húngaro.
* 1931 - José María Ruiz-Mateos, empresario español, fundador de Rumasa (m. 2015).
* 1937 - Rafael Martínez Cortiña, economista galego.
* 1947 - Miguel Cadenas, xuíz galego.
* 1949 - Bernd Eichinger, guionista, director e produtor de cine alemán (m. 2011).
* 1958 - Luisa Diogo, política de Mozambique.
* 1961 - Vincent Gallo, actor e director de cine norteamericano.
* 1967 - Alejandro Gómez, atleta galego.

## Mortes 
* 1750 - Chaloner Ogle, almirante británico (n. 1681).
* 1878 - Julián Pellón Rodríguez, enxeñeiro e político galego.
* 1911 - Cesáreo Fernández Losada, médico militar galego (n. 1831).
* 1927 - Rafael Gasset Chinchilla, avogado, xornalista e político español (n. 1866).
* 1937 - Ángela Iglesias Rebollar, evanxélica que axudou aos fuxidos (asasinada).
* 1972 - Manuel García Barros, escritor e xornalista estradense (n. 1876).
* 1977 - Jacques Prévert, escritor francés (n. 1900).
* 1985 - Enver Hoxha, líder de Albania.
* 1987 - Primo Levi, escritor italiano (n. 1919).
* 1987 - Erskine Caldwell, xornalista e novelista estadounidense (n. 1903).
* 2005 - Maurice Hilleman, microbiólogo americano (n. 1919).
* 2007 - Kurt Vonnegut, escritor estadounidense (n. 1922).
* 2012 - Ahmed Ben Bella, político alxeriano (n. 1916).

## Festas e celebracións 
* Día Mundial do Parkinson, en conmemoración da data do nacemento, en 1755 do médico James Parkinson, que describiu -en 1817- por primeira vez a enfermidade.

## Outros 
* Santoral:

## Notas 
Os 366 días do ano
Acteón

**Acteón** foi un personaxe da mitoloxía grega, fillo de Aristeo e Autónoe (filla de Cadmo).

Foi educado polo centauro Quirón, quen lle aprendeu a arte da caza. Estando un día cazando polos bosques de Beocia, atopouse por casualidade coa deusa Artemisa, que se estaba a bañar espida nun manancial preto da cidade de Orcomeno. Cando a veu, Acteón se detivo e quedou fascinado pola súa beleza. Pero Artemisa alporizouse ao se dar de conta, e castigouno transformándoo en cervo e acirrando contra el aos seus propios cans, que terminaron devorándoo sen recoñecer ao seu amo. Logo, a manda de cans buscouno infrutuosamente por todo o bosque ata que foron dar á cova onde vivía Quirón, quen intentou consolalos construíndo unha estatua coa figura de Acteón.

Existe outra lenda sobre este mesmo personaxe, na que di que todo foi un castigo de Zeus porque Acteón intentou impedir que o deus lle fixese o amor a Sémele, unha súa irmá.

## Véxase tamén 
### Bibliografía 
*
Adalberto de Praga

dereita|miniatura
dereita|166px
miniatura|Relicario de prata na catedral de Gniezno, Polonia.
**Adalberto de Praga** ou **santo Adalberto** (en checo **Vojtěch**), nado en Libice nad Cidlinou no 957 e finado no 997, foi relixioso de Bohemia, bispo da Igrexa católica.

## Traxectoria 
Naceu nunha familia nobre. Estudou durante dez anos con Adalberto de Magdeburgo, ao morrer este tomou o seu nome. Foi bispo de Praga (982) e entrou en conflito co duque de Bohemia, Boleslao II o que provocou a súa marcha a Roma en 990. Batizou a Geza de Hungría e o seu fillo; tamén traballou para converter aos poloneses.

Martirizado en abril de 997 na costa do mar Báltico en territorio dos prusianos bálticos, canonizado no 999. A súa festa celébrase o 23 de abril. É o patrón de Prusia, Bohemia, Polonia e Hungría.
Adán de la Halle

**Adam de la Halle**, coñecido tamén como **Adam le Bossu** (*Adam o chepudo*), nado entre 1235 e 1240 en Arras e finado contra o 1288 no sur de Italia ou, segundo outras fontes, en 1306 á súa volta a Arras, foi trobador francés.
miniatura|esquerda|*A peza da enramada* e *A peza de Berto e María*.
## Obras 
Autor de 36 *chansons* (cancións), 46 *rondets de carole*, 18 *jeux-partis*, 14 *rondeaux*, 5 motetes, 1 *rondeau-virelai*, 1 *ballette*, 1 ''dit d'amour* e 1 *congé*.

*Jeu de Robin et de Marion*, ópera cómica 1275 *Jeu de la feuillée*, comedia 1276
*La chanson du rou de Sicile*.

## Obras 
* *La Valliere manuscricpt* (no. 25,566) é o único manuscrito que contén toda a obra coñecida de Adam e atópase na Bibliotheque nationale, de París, que data da segunda metade do século XIII. 
* *Douce manuscript 308'', atópase na Biblioteca Bodleiana, en Oxford.
## Véxase tamén 
### Outros artigos 
* Clásicos en Galego
1

O ano **1** (**I**) foi un ano común comezado en sábado ou domingo (as fontes difiren) do calendario xuliano, un ano común comezado en sábado do calendario xuliano proléptico, e o primeiro ano Anno Dómini ou da era común. É o primeiro ano do primeiro milenio e do século I.

## Acontecementos 
### Bohemia - Moravia - Silesia 
* O príncipe dos marcomanos, Marbod, funda o primeiro reino independente dos xermanos de Bohemia, Moravia e Silesia. Marbod posúe unha facultade para a estratexia e a táctica, con iso consegue poñer en pé de guerra a máis de 70&nbsp;000 soldados de infantaría e 4&nbsp;000 xinetes. O seu reino convértese nunha ameaza para Roma e as súas aspiracións hexemónicas e expansionistas.

### Breves 
* Co emperador Ping principia a era Yuanshi da dinastía Han na China. Segundo outros historiadores, neste ano morre o emperador Ping Ti e sobe ao poder, Wang Mang, (que fora ministro da guerra de Ping dende 8 a. C.), acusado de haber ordenado o asasinato do primeiro.
* Confucio, recibe, a título póstumo, o seu primeiro título real: *Señor de Baochengxun Ni*.
* Introdúcese o Budismo na China.
* A seda fai a súa aparición en Roma.
* De acordo co Evanxeo segundo San Mateu tivo lugar o Masacre dos inocentes.
* Gaio César é elixido cónsul romano.
* Ovidio escribe Metamorfoses.
* Augusto nomea a Ariobazano II como rei de Armenia.
* Estímanse os comezos da civilización mochica no norte do Perú.
* Probable estimación na que os hindú-budistas do sueste de Asia comezan a colonizar Sumatra e Xava; citada colonización non rematará ata finais de século.

## Nacementos 
* Nacemento de Xesús segundo a tradición cristiá, baseada en cálculos realizados por Dionisio, o Exiguo.
* Data aproximada do nacemento de Lucio Anneo Séneca, filósofo hispano-romano (m. 65).

## Mortes 
## Outros 
### Imperio Romano 
* Ao longo de todo o século I fanse máis notables os acuedutos. Para levar auga potable, moitas cidades do Imperio Romano tiñan que traela dende distancias a miúdo considerables. O máis antigo acueduto de Roma fora construído por Apio Claudio Caecus (no ano 312 a.C.). Estas primeiras conducións aproveitaban o simple sistema do desnivel, polo que case sempre os construtores tiñan que afrontar grandes dificultades. Os vales eran salvados con canalizacións tendidas sobre a ponte; desta maneira evitábase que a presión da auga fose forte. Os acuedutos romanos eran obras mestras da arquitectura técnica. Co fin de logra-la altitude e estabilidade desexada, poñíanse varios pisos de arcadas; polo que os arcos, superpostos, apuntalábanse na construción xa que aínda non se dominaba a técnica dos piares de grande altitude.

## Véxase tamén 
### Outros artigos 
* Historia ano a ano
13 de abril

O **13 de abril** é o 103º día do ano do calendario gregoriano e o 104º nos anos bisestos. Quedan 262 días para finalizar o ano.

## Acontecementos 
* 1059 - Bula do papa Nicolao II reservando o dereito de elixiren o papa os cardeais. 
* 1111 - Coroamento de Henrique V do Sacro Imperio Romano Xermánico
* 1829 - O parlamento británico acorda a liberdade de relixión aos católicos. 
* 1831 - Pedro I do Brasil abdica e marcha ao exilio.
* 1846 - Batalla de Sigüeiro, o exército sublevado de Miguel Solís é detido no seu intento de avanzar cara a Coruña.
* 1987 - Portugal e República Popular da China asinan un acordo para transferir a soberanía de Macau ós chineses en 1999
* 1992 - Comeza a emitirse Shin-chan en galego na TVG

## Nacementos 
miniatura|100px|Samuel Beckett.
* 1506 - Pierre Favre, teólogo xesuíta francés.
* 1519 - Catarina de Medici, dona de Henrique II de Francia e raíña de Francia.
* 1732 - Frederick North, político inglés.
* 1743 - Thomas Jefferson, presidente dos Estados Unidos.
* 1771 - Richard Trevithick, inventor británico.
* 1808 - Antonio Meucci, inventor italiano.
* 1840 - Xoán Montes, compositor galego.
* 1849 - Alfredo García Dóriga, xornalista e escritor galego (m. 1911).
* 1885 - György Lukács, filósofo e crítico literario (m. 1971).
* 1896 - Salvador García-Bodaño Fernández, escritor e político galego.
* 1901 - Jacques Lacan, psicanalista francés.
* 1906 - Samuel Beckett, escritor irlandés, Premio Nobel de Literatura (m. 1989).
* 1939 - Seamus Heaney, escritor irlandés.
* 1939 - Paul Sorvino, actor norteamericano.
* 1940 - Jean-Marie Gustave Le Clézio, escritor franco-mauricio.
* 1943 - Perfecto Conde Muruais, xornalista e escritor galego.
* 1947 - Pepe Rei, xornalista e escritor galego.
* 1959 - María del Pilar Nóvoa Carcacía, psicóloga e política galega.
* 1963 - Garri Kasparov, xadrecista ruso.

## Mortes 
miniatura|100px|Estatua aos gaiteiros de Soutelo.
* 800 - Paulo Diácono, erudito de orixe longobarda.
* 814 - Kum, khan de Bulgaria
* 1695 - Jean de La Fontaine, poeta francés.
* 1794 - Nicolas Chamfort, escritor francés.
* 1845 - Constance de Théis, escritora francesa.
* 1941 - Annie Jump Cannon, astrónoma estadounidense.
* 1972 - Avelino Cachafeiro, o *Gaiteiro de Soutelo*, en Soutelo de Montes, Forcarei (n. 1899).
* 1983 - Mercè Rodoreda, escritora catalá.
* 1966 - Carlo Carrà, pintor italiano.
* 2003 - Jean Petit, sociólogo e psicólogo francés, defensor das linguas minorizadas.
* 2015 - Günter Grass, escritor alemán (n. 1927).
* 2015 - Eduardo Galeano, escritor uruguaio (n. 1940).
* 2019 - Francisca Aguirre, poeta española (n. 1930)

## Festas e celebracións 
* Primeiro día do aninovo tailandés.
* Primeiro día do aninovo camboxano.
* Día Internacional do Bico

## Outros 
### Fases da lúa 
150px
* 2006 - Lúa chea

Os 366 días do ano
Franklin Pierce Adams

**Franklin Pierce Adams**, nado en Chicago en 1881 e finado en Nova York en 1960, foi un xornalista e escritor norteamericano. *Always in Good Humour* e *The Conning Tower* foron os títulos das súas columnas diarias na prensa neoiorquina, asinadas como FPA.

## Traxectoria 
Comezou a traballar no *Chicago Journal* en 1903, pero xa en 1904 pasou ao *New York Evening Mail* , onde traballou ata 1913, cando pasou ao *New York Tribune.*
Durante a primeira guerra mundial traballou no xornal do exército norteamericano *Stars and Stripes* en Washington DC e en Francia como capitán do servizo de intelixencia, despois da guerra volveu a Nova York.
En 1921 estivo no *New York World*, en 1931 no *New York Herald Tribune* , en 1937 no *New York Post* ata 1941.
En 1938 participa no programa de radio *Information, Please*

## Obras 
* *Tobogganing on Parnasus*, tradución de poemas de Horacio e outros autores clásicos, 1910
* *By and Large*, 1914
* *Something Else Again*, 1920
* *So Much Velvet*, 1924
* *Cristopher Columbus and Other Patriotic Verses*, 1935
* *The Melancholy Lute: Selected Songs of Thirty Years *, 1936.
James Truslow Adams

**James Truslow Adams**, historiador norteamericano. Naceu en Nova York en 1878 e morreu en 1949.

## Obras 
*The Founding of New England*, 1922
*The Epic of America*, 1931
*The March of the Democracy*, 1932
''America's Tragedy*, 1935
*Empire of the Seven Seas*, 1940
*Dictionary of America history'' 1940
Henry Adams

**Henry Adams**, nado en Boston en 1838 e morto en Washington en 1918, foi un historiador, xornalista e novelista norteamericano.

## Traxectoria 
Nado no seo dunha familia de grande influencia, tiña dous antepasados presidentes do país. En 1858 despois de se graduar en Harvard parte para Europa en viaxe de estudos. En 1861 cando seu pai foi nomeado embaixador en Londres, por Abraham Lincoln, Henry acompañouno como secretario privado.

En 1868 regresou aos Estados Unidos, establecéndose en Washington, onde traballou como xornalista ata que en 1870 entre como profesor de historia medieval en Harvard, retírandose en 1877, volta a Washington, aínda que segue traballando como historiador.

Publicou dúas novelas: *Democracy* publicada anonimamente en 1880 e *Esther*, baixo o alcume de **Frances Snow Compton** en 1884.

O suicidio da súa muller en 1885, aféctalle fondamente, Adams pasara o resto da súa vida nunha viaxe permanente, pasando os veráns en París e os invernos en Washington.

En 1907 publica a súa autobiografía: *The Education of Henry Adams*. (Premio Pulitzer)

## Obras históricas 
* *History of the United States(1801 to 1817)*, 9 volumes entre 1889 e 1891.
* *Life of Albert Gallatin*, 1879
* *John Randolph*, 1882
* *Historical Essays*, 1891
* *The Writings of Albert Gallatin* (editor), 3 volumes, 1879
* *Essays in Anglo-Saxon Law*, 1876

## Véxase tamén
John Couch Adams

**John Couch Adams**, nado en Laneast, Cornualla, en 1819 e finado en Cambridge en 1892, foi un matemático e astrónomo británico.

## Traxectoria 
En setembro de 1845 predixo a existencia de Neptuno usando tan só cálculos matemáticos, cos que pretendía explicar as discrepancias entre a órbita de Urano e as leis de Kepler e Newton. Ao mesmo tempo, pero sen relación, eses cálculos foron feitos por Urbain Le Verrier.

Foi director do observatorio de Cambridge dende 1861 ata a súa morte. Estudou as Leónidas en 1866, concluíndo que a órbita da choiva de estrelas é semellante á dos cometas e estudou tamén os movementos lunares e o magnetismo terrestre.

## Véxase tamén
Walter Sydney Adams

**Walter Sydney Adams**, nado en Antioquía (entón parte da vilaia de Alepo, Imperio Otomán) o 20 de decembro de 1876 e finado en Pasadena o 11 de maio de 1956, foi un astrónomo estadounidense.

## Traxectoria 
Naceu en Antioquía en 1876, onde seus pais eran misioneiros, aínda que volveron a América en 1884. Traballou nun espectroscopio solar e codescubriu as relacións entre as intensidades relativas de certas liñas espectrais e a magnitude absoluta dunha estrela e determinou os períodos de rotación do Sol. A súa análise espectróscópica de Sirio B, confirmou unha das previsións da teoría xeral da relatividade de Einstein.

O asteroide 3145 Walter Adams leva o seu nome, así como un cráter de Marte.
Dende 1923 ata 1946 dirixiu o observatorio astronómico de Mount Wilson, en California.
Samuel Hopkins Adams

**Samuel Hopkins Adams**, nado en Dunkirk (Nova York) o 26 de xaneiro de 1871 e finado en Beaufort (California) o 15 de novembro de 1958, foi un escritor e xornalista estadounidense.

## Traxectoria 
Entre 1891 e 1900 foi reporteiro do *New York Sun*. En 1900 entrou no ''McClure's Magazine*, onde gañou grande reputación cos seus artigos sobre a situación da saúde pública norteamericana. En 1905 escribiu unha serie de 11 artigos para o *Collier's Weekly* co título de *The Great American Fraud* (*A gran fraude americana*), onde analizou os compoñentes dalgunhas das medicinas máis populares do país, descubrindo que moitas das compañías farmacéuticas falseaban as propiedades de moitos dos seus produtos, mesmo ata ao punto de ser prexudiciais nalgúns casos. A serie tivo un grande impacto na opinión pública e permitiu a aprobación da lei coñecida como *Pure Food an Drug Act* en 1906 (aínda que en 1911 se derrogase parcialmente).

## Obras 
* *Revelry*, 1926 a súa novela máis coñecida, baseada nos escándalos do goberno de Harding.
* *The Flagrant Years*, 1929
* *Incredible Era*, 1939, biografía de Harding
* *It Happened One Night*, 1933
* *The Harvey Girls*, 1942
* *Grandfather Stories*, 1955
* *Tenderloin'', 1959
Robert Adamson

**Robert Adamson**, nado en Kingsbarns, en Fife en 1852 e finado en Manchester en 1902, foi un filósofo escocés.

## Traxectoria 
En 1855 morreu seu pai e xa aos 14 anos entra na Universidade de Edimburgo. En 1871 establece a súa residencia en Heidelberg, onde estuda a filosofía alemá, retorna a Edimburgo como asistente de Henry Calderwood e posteriormente de Campbell Fraser. En 1874 entra como colaborador na *Encyclopaedia Britannica*, e en 1876 é elixido catedrático de lóxica e filosofía no *Owens College* de Manchester. En 1893 exerce na Universidade de Aberdeen. En 1895 gaña a cátedra de lóxica na Universidade de Glasgow, onde exercera ata a súa morte.

Os seus escritos consistiron en artigos curtos, moitos deles aparecidos na Encyclopedia; tamén elaborou un volume sobre Kant e outro sobre Fichte.

## Obra 
En vida oublicáronse as seguintes obras:

* *On the Philosophy of Kant* (1879)
* ''Blackwood's Philosophical Classics. Fichte* (1881) 

Postumamente, publicáronse os seguintes títulos, que eran as súas leccións máis importantes cunha breve introdución biográfica

* *The Development of Modern Philosophy and Other Essays* (1903)
* *The Development of Greek Philosophy'' (1908)

## Notas
Galgao, Abadín

**San Martiño de Galgao** é unha parroquia do concello lugués de Abadín. Segundo datos do IGE, en 2023 tiña 59 habitantes (29 homes e 30 mulleres). Iso supón unha diminución de poboación respecto a 2015 cando tiña 76 habitantes (40 homes e 36 mulleres).

## Xeografía 
Ten unha superficie de 11,6 km². Limita coas parroquias de Quende, Fanoi e Romariz, xunto cos concellos da Pastoriza e Mondoñedo. A parroquia pertencente o arciprestado de Mondoñedo. Ten 7 entidades de poboación e 2 lugares con 59 veciños, sendo a densidade media de poboación de 5,09 hab/km² no 2023.

As entidades de poboación son Bicos (8), Os Currás (10), A Maramiga (6), A Piegueira (5), O Rego do Cal (10), Os Samordás (4), e O Someiro (16). Os lugares (que xeralmente forman parte dalgunhas das entidades) son: A Carreira e Os Liñares.

Dentro da súa orografía destacan Rego de Bidueira (700 m), Alto do Seixal (678 m) e Pena Grande (664 m).

## Patrimonio 
O santuario de San Cosme de Galgao construíuse en 1925. Anteriormente a romaría celebrábase na ermida de San Cosme da Montaña, hoxe en ruínas.

Galgao conta cun cruceiro de granito con cruz florenzada coa figura de Cristo no anverso e Piedade no reverso; fuste con trísceles no remate superior, culebra, corazón, cáliz con cabeza de anxo e os atributos da Paixón; base cúbica, con inscricións, sobor plataforma con dous chanzos cuadrangulares.

## Lugares e parroquias 
### Lugares de Galgao 
### Parroquias de Abadín 
miniatura|dereita|As dezanove parroquias que conforman o concello de Abadín.

## Notas 
## Véxase tamén 
### Outros artigos 
* Lugares de Abadín
Romariz, Abadín

**San Xoán de Romariz** é unha parroquia do concello de Abadín na comarca da Terra Chá. Tiña 147 habitantes en 2015 (68 homes e 79 mulleres) segundo datos do IGE. Iso supón unha diminución da poboación respecto a 2014 cando tiña 149 habitantes (67 homes e 82 mulleres), e 46 habitantes menos que en 2004.

## Xeografía 
Ten unha superficie de 16,49&nbsp;km². Limita ao norte coas freguesías de Labrada e Nosa Señora dos Remedios de Mondoñedo, ao sur con Quende, ao leste con Quende e Sasdónigas, e ao oeste con Fanoi e Labrada. Pertence ao arciprestado de Mondoñedo, ten 12 entidades de poboación e 15 lugares cunha densidade de 8,91 hab./km² (2015).

* As entidades de poboación son Os Ares (26), Arriba (8), O Barreiro (1), O Bidueiro (20), O Cepo (7), Choi (abandonado), O Cruceiro (22), O Curraíño (10), Os Currás (2), Espiñarcao (43), A Valiña de Freire (2) e A Valiña (6). Os lugares (que xeralmente forman parte dalgunhas das entidades) son Os Anellos, As Cabeceiras, A Campa Vella, O Concello, O Costeiro, A Fieitiña, A Fonte, A Fraga Vella, Lama Grande, A Pedreira, Porto do Río, Os Regos, O Requeixo, A Rúa e As Samargosas.

## Historia 
O curato pertenceu a viacría da Maestrescolía de Mondoñedo. A herdade de Choi foi concedida polo abade de Lourenzá, frei Romero, en 1207 a dez poboadores.

## Patrimonio 
* Igrexa posiblemente do século XIII.
* Romariz conta cun cruceiro realizado en granito. Cruz de remates florenzados coa figura de Cristo no anverso; capitel con anxos os lados e volutas nas esquinas; fuste poligonal con figura de San Xoán o Bautista na parte superior, e atributos da Paixón; base o seu tronco-piramidal; con inscricións, sobor plataforma con 3 chanzos cuadrangulares.

## Galería de imaxes 

Ficheiro:Romariz, Abadín, Galiza.jpg

## Lugares e parroquias 
### Lugares de Romariz 
### Parroquias de Abadín 
miniatura|As dezanove parroquias que conforman o concello de Abadín.

## Notas 
## Véxase tamén 
### Outros artigos 
* Lugares de Abadín
Corvite, Abadín

**San Pedro de Corvite** é unha parroquia do concello lugués de Abadín. Tiña 67 habitantes en 2023 (32 homes e 35 mulleres) segundo datos do IGE, cunha densidade de 10,67 hab/km². Iso supón unha diminución da poboación respecto a 2015 cando tiña 87 (43 homes e 44 mulleres).

As entidades son A Cabeceira (16), Os Carracedos (13), Casás (13), Chouselas (1), O Espiño do Cal (19), A Fumeira (2) e A Laxe (23). Os lugares (que xeralmente forman parte dalgunhas das entidades) son: Cizán, Outarelo, Redemuiños, Relota e A Torre.

Ten unha superficie de 8,15 km². Limita coas parroquias de Moncelos, Baroncelle, Goás, Cabaneiro e Vilarente xunto co concello da Pastoriza. Pertence ao arciprestado de Baroncelle.

Na súa orografía destacan os montes de Sabugueiras (682 m) e Argán (585 m).

## Patrimonio 
Esta parroquia, ao igual que as adxacentes é moi rica en cruceiros.

## Galería de imaxes 

Ficheiro:Igrexa de Corvite, Abadín (2).jpg|Igrexa.
Ficheiro:Igrexa de Corvite, Abadín (3).jpg|Vista do contorno da igrexa.
Ficheiro:Detalle da igrexa de Corvite, Abadín.jpg|Detalle da fachada da igrexa.
Ficheiro:Fonte preto da igrexa de Corvite, Abadín.jpg|Fonte preto da igrexa.

## Lugares e parroquias 
### Lugares de Corvite 
### Parroquias de Abadín 
miniatura|dereita|As dezanove parroquias que conforman o concello de Abadín.

## Notas 
## Véxase tamén 
### Outros artigos 
* Lugares de Abadín
Fraiás, Abadín

**San Pedro de Fraiás** é unha parroquia do concello lugués de Abadín. En 2023 tiña 46 habitantes (24 homes e 22 mulleres) segundo datos do IGE, cunha densidade media de 12,64 hab/km². Iso supón unha diminución da poboación respecto a 2015 cando tiña 55 habitantes (29 homes e 26 mulleres), e 44 habitantes menos que en 2004. 

## Xeografía
Ten unha superficie de 3,64&nbsp;km². Limita ao norte coa parroquia de Fanoi, ao sur con Cabaneiro, ao leste coa de Quende, e ao oeste con Abadín.

## Patrimonio histórico e artístico
Esta parroquia, o igual que as adxacentes é moi rica en cruceiros.

## Lugares e parroquias
### Lugares de Fraiás
### Parroquias de Abadín
miniatura|dereita|As dezanove parroquias que conforman o concello de Abadín.

## Notas 
## Véxase tamén
### Outros artigos
*Lugares de Abadín
As Goás, Abadín

**San Pedro das Goás** é unha parroquia do concello de Abadín. Segundo datos do IGE, en 2023 tiña 84 habitantes (40 homes e 44 mulleres), repartidos en 7 entidades de poboación. Iso supón unha diminución da súa poboación respecto a 2014 cando tiña 104 habitantes, sendo 53 homes e 51 mulleres.

As entidades son Butarreira (25), A Casanova (13), Gaúte (8), Leiras (11), Pumariño (22), Os Vidás (5) e O Vilar (despoboado). O lugar (que xeralmente forman parte dalgunhas das entidades) é A Costa.

## Xeografía
Ten unha superficie de 4,15 km², cunha densidade media de 8,12 hab/km² no 2023. Limita ao norte coas parroquias de Abadín e Candia, ao sur con Baroncelle e Abeledo, ao leste con Cabaneiro e ao oeste con Aldixe. Formou parte da desaparecida xurisdición da Costa do Monte sobre a que exercía o seu señorío o bispo de Mondoñedo entre outros.

Os cumios máis altos son Abelleira (617 m), Goás (604 m) e Meixón (474 m).

## Patrimonio
No lugar de Gaute hai unha igrexa construída no século XVI, sufrindo importantes reformas posteriores. A nave, de planta rectangular con capela maior e sancristía arrimada á cabeceira, está cuberta de lousa a dúas augas, e a catro augas no presbiterio. A fachada ten un arco alintelado e outro de descarga feito de lastras, coa curiosa espadana con dous vans no primeiro corpo e un no segundo, a que se accede por unha escaleira exterior situada no muro norte. No interior destacan as rústicas pinturas de cortinaxes vermellos no presbiterio, arco triunfal de forma carpanel, dúas laudas sepulcrales no chan da capela maior, retablo maior neoclásico do século XIX e retablos laterais barrocos.

## Galería de imaxes 

Ficheiro:Igrexa das Goás, Abadín (1).jpg|Igrexa.
Ficheiro:Detalle da Igrexa das Goás, Abadín.jpg|Detalle do campanario da igrexa.
Ficheiro:Cruceiro nas Goás, Abadín.jpg|Cruceiro.

## Lugares e parroquias
### Lugares das Goás
### Parroquias de Abadín
miniatura|dereita|As dezanove parroquias que conforman o concello de Abadín.

## Véxase tamén
### Outros artigos
*Lugares de Abadín
Adamstown

**Adamstown**, é a capital e única poboación da illa de Pitcairn. Debe ao seu nome a John Adams, o último mariñeiro amotinado do Bounty en morrer. A economía da localidade depende da agricultura, pesca, venda de selos de correos e do turismo.

## Visión xeral 
Adamstown ten unha poboación de 50 habitantes, que é toda a poboación das Illas Pitcairn. Todas as outras illas do grupo están deshabitadas. Adamstown é onde residen a maioría, mentres cultivan comida noutras zonas da illa.

A aldea é a segunda capital máis pequena do mundo. Ten acceso a televisión, Internet por satélite, e un teléfono; con todo, o principal medio de comunicación segue sendo a radio en onda curta. Segundo Google Maps, a única rúa con nome na capital chámase "The Hill of Difficulty" (O outeiro da dificultade).

A maioría dos habitantes son membros da Igrexa Adventista do Sétimo Día.

## Historia 
A historia das Illas Pitcairn comeza co asentamento das illas por polinesios no século XI. Os polinesios estableceron unha cultura que floreceu durante catro séculos e logo desapareceu. Pitcairn repobouse de novo en 1790 por un grupo de amotinados británicos de HMS * Bounty * e Tahitíanos.

## Xeografía 
O asentamento está situado no lado centro-norte da illa de Pitcairn, fronte ao océano Pacífico e preto da baía de Bounty, o único porto marítimo da illa.

### Clima 
Adamstown ten un clima de selva tropical no sistema Clasificación climática de Köppen. A aldea presenta unha media de clima húmido e cálido e 1.700 mm de choiva ao ano. O mes máis húmido é xullo e as temperaturas non varían significativamente ao longo do ano.

## Galería 

File:Pitcairn - Church of Adamstown.jpg|Igrexa Adamstown
File:Bounty bay.jpg|Baía Bounty
File:Geodesy Collection Pitcairn Island.jpg|Xente chegando á Baía Bounty
File:Bountybibel.jpg|Biblia do HMS Bounty na igrexa

## Notas 
## Véxase tamén 
### Ligazóns externas 
* Adamstown en Travellerspoint.com
Montouto, Abadín

**Santa María de Montouto** é unha parroquia do concello lugués de Abadín. En 2023 tiña 160 habitantes (82 homes e 78 mulleres) segundo datos do IGE. Isto supón un descenso respecto 2014 cando a súa poboación era de 79 habitantes. 

## Xeografía 
Limita ao norte coas freguesías de Labrada e Silán (esta do concello de Muras), ao sur con San Simón da Costa (concello de Vilalba), ao leste con Labrada e ao oeste co Burgo (concello de Muras). Pertence ao arciprestado de San Simón, e ten 4 lugares e 10 entidades de poboación con 67 veciños, cunha densidade de 2,95 hab/km².

As entidades son A Arca (14), O Carboeiro (3), A Laxe (7), As Leiras (12), A Ponte (9), O Rego Cavado (1), O Salgueiro (7), A Serra (2), A Vacariza (9) e A Veiga (3). Os lugares (que xeralmente forman parte dalgunhas das entidades) son A Cabana Pallaza, As Leiras de Abaixo, As Leiras de Arriba e A Valiña.

Os puntos máis elevados son Fonte da Mesa (900 m) e Costa de Currás (782 m).

## Patrimonio 
Na Ponte sitúase a antiga igrexa parroquial de Santa María de Montouto. Construída no século XVI, na actualidade está en estado ruinoso, pechada ao culto dende 1965. É de planta rectangular, dunha soa nave, capela maior e sancristía acaroada na cabeceira. A súa construción realizouse con cachotería granítica e cuberta con lousa a dúas augas. Na fachada presenta un pórtico rústico que encerra a porta principal do arco de medio punto de tipo isabelino, con espadana dun só corpo. O muro dereito exterior da capela maior presenta unha cruz gravada en pedra. No interior: arco triunfal carpanel, sen retablo maior e sen tallas, polo seu traslado ao Museo Catedralicio e Diocesano de Santos. O camposanto está contiguo, con interesante pila bautismal de estilo gótico final.

A igrexa nova de Santa María de Montouto inaugurouse en 1967.

Áchase na Ponte, tamén, un cruceiro, realizado en granito. Cruz florenzada con Cristo de grandes proporcións e Piedade no reverso de arcaizante factura; capitel con anxos nos lados e volutas nas esquinas; fuste poligonal con atributos da Paixón: lanza cravada no corazón, martelo e tenaces, no lado maior, e no lado menor apréciase unha cabeza, escaleira e cobra; a base, cúbica sobre unha plataforma de dous chanzos cuadrangulares. Non ten inscrición. Noutros lugares da mesma parroquia localízanse outros moitos cruceiros, sendo o presente o mellor exemplar.

## Lugares e parroquias 
### Lugares de Montouto 
### Parroquias de Abadín 
miniatura|As dezanove parroquias que conforman o concello de Abadín.

## Notas 
## Véxase tamén 
### Outros artigos 
* Lugares de Abadín
Fanoi, Abadín

**Santa María Madanela de Fanoi** é unha parroquia do concello lugués de Abadín que limita coas parroquias de Labrada, Romaríz, Galgao, Quende, Fraiás, Cabaneiro e Abadín.

Pertence o arciprestado de Mondoñedo, ten 22 entidades de poboación, 12 lugares e 95 veciños (52 homes e 43 mulleres), sendo a densidade media de 5,9 hab./km² no ano 2023. Iso supón un descenso de poboación respecto a 2014, cando tiña 121 habitantes, sendo 61 homes e 60 mulleres.

## Xeografía 
As entidades (e o seu número de habitantes) son A Barqueira (3), Os Beos (10), Caboxo (43), As Cavadas (abandonado), O Celeirote (20), Fanoi Vello (3), Os Fornos (9), Goela (4), A Irexa (7), Membribe (3), O Paxariño (4) e Regorredeiro (15). Os lugares (que xeralmente forman parte dalgunhas das entidades) son Os Arantes, Caboxo de Abaixo, Caboxo de Arriba, O Cal, O Castelo da Portela, Cima de Vila, As Laguceiras, Lidín, A Porta de Bouza, Tezán, O Vilar Novo e A Zurreira.

Ten unha superficie de 16,06 km², e está situada a 510 msnm. Os cumios máis altos son a Pena da Auga (831 m) e Pena Labrada (803 m).

## Patrimonio 
Existe un vestixio arqueolóxico, supostamente un altar de sacrificios situado no Castelo da Portela, dise que é un monumento megalítico encravado na pedra.
miniatura|esquerda|250px|Igrexa de Fanoi.
A **igrexa parroquial de Santa María Madalena** foi construída nos primeiros anos do século XVII. Ten unha nave rectangular, capela maior cadrada e sancristía acaroada na cabeceira, con cuberta de xisto a dúas augas. Frontis con porta alintelada e espadana dun só corpo e un só van. O templo foi despoxado dos antigos retablos barrocos e imaxinería que contiña, contando con varias tallas de traza popular.

Ao cruceiro de Fanoi accédese dende o núcleo de Abadín, tomando dirección a Fanoi, polo ramal sinalizado. Está realizado en granito. Cruz con remates florenzados coa figura de Cristo no anverso; capitel con anxos os lados e volutas nas esquinas, unidos por cadeas; fuste poligonal coa figura de Santo Antón portando o Sagrado Corazón, cáliz e os atributos da Paixón; con base tronco-piramidal con inscrición.

Na aldea de Fanoi Vello atópase o **cruceiro de Prados**. A el accédese dende o núcleo de Abadín, dirección Fanoi, polo ramal sinalizado, e a 1,9 km encóntrase o cruceiro na marxe dereita da estrada. Está realizado en granito, e é de pequenas dimensións. Cruz con remates florenzados coa figura arcaizante de Cristo no anverso; capitel sinxelo de forma cóncava; fuste poligonal con inscricións na parte superior e base tronco-piramidal na que se le unha inscrición coa data de 1797.

## Lugares e parroquias 
### Lugares de Fanoi 
### Parroquias de Abadín 
miniatura|dereita|As dezanove parroquias que conforman o concello de Abadín.

## Notas 
## Véxase tamén 
### Outros artigos 
* Lugares de Abadín
A Graña de Vilarente, Abadín

**Santa María Madanela da Graña de Vilarente** é unha parroquia do concello lugués de Abadín. Tiña 174 habitantes en 2023 (88 homes e 86 mulleres) segundo datos do IGE. Iso supón un descense da poboación respecto a 2014 cando tiña 210 habitantes (101 homes e 109 mulleres).

Limita ao norte con Vilarente, ao sur con Muimenta e Roás (concello de Cospeito), ao leste con Vilarente e ao oeste con Moncelos e As Goás. Pertence o arciprestado de Baroncelle e ten 13 entidades de poboación e 12 lugares, cunha densidade media de 16'81 hab/km² no 2023.

## Xeografía 
As entidades son A Cabana (25), A Cabeceira ou A Carballeira (13), O Carboeiro (12), A Casavella (4), O Coído (10), Fraga de Vila (11), Penela (7), Porto da Moura (25), A Pumarega (2), Ruavella (23), Os Trinta (12), Vilar de Nuño (22) e Vista Alegre (8). Os lugares (que xeralmente forman parte dalgunhas das entidades) son As Augas, Os Carracedos, Chouselas, O Cotiño, A Croa, Os Currás, O Fondal, A Fonte do Trobo, A Fumeira, O Igrexario, Rego da Páxara e Tremoído.

### Orografía 
Destacan os cumios de Roza do Pleito (443 m) e Marco do Forneiro (440 m).

## Patrimonio 
* O **Pazo de Cernada** é un edificio de propiedade privada, situado nun terreo chan. Planta do edificio en U, con dous pisos, de fábrica de cachotería de pedra rebocada e cantería nos reforzos dos ocos, con cuberta de lousa. A fachada principal ten un soportal de entrada formado por un pórtico de pedra sobre o que se encontra o escudo. Na fachada posterior destacan as grandes chemineas e unha galería acristalada de madeira. Vans con tornachoivas. Antiga propiedade da familia dos Noguerol e os Barxa. Na parte posterior ten unha horta con frutais, pozo, cabazo de planta cuadrangular de tipo asturiano, alpendres etc. Toda a leira encóntrase amurallada coa bonita porta de reixas na entrada. No camiño de acceso encóntrase un pombal de planta cuadrangular, un cruceiro de granito e a capela propiedade do pazo, con imaxinería e altar de madeira nobre de gran valor artístico.

## Galería de imaxes 

Ficheiro:A Graña de Vilarente, Abadín.jpg|Vista da parroquia.
Ficheiro:Cruceiro na Graña de Vilarente, Abadín.jpg|Cruceiro.
Ficheiro:Igrexa da Graña de Vilarente, Abadín (3).jpg|Vista da igrexa.
Ficheiro:Igrexa da Graña de Vilarente, Abadín (1).jpg|Igrexa e cemiterio.

## Lugares e parroquias 
### Lugares da Graña de Vilarente 
### Parroquias de Abadín 
miniatura|dereita|As dezanove parroquias que conforman o concello de Abadín.

## Notas 
## Véxase tamén 
### Outros artigos 
* Lugares de Abadín
Paul Adam

miniatura|dereita|Retrato de Paul Adam por Rémy de Goumont
**Paul Adam**, nado en París o 6 de decembro de 1862 e finado na mesma cidade o 1 de xaneiro de 1920, foi un escritor francés. É un dos representantes do simbolismo

## Obras 
* *Chair molle*, novela naturalista 1885
* *Le Thé chez Miranda*, novela simbolista 1886
* *Le temps et la vie*, novela histórica 1899
* *La force*, 1899
* ''L'enfant d'Austerlitz*, 1902
* *Au soleil de juillet*, 1903
* *La ruse'', 1903
* Le Trust, 1910
Illas Virxes

As **Illas Virxes** conforman un arquipélago no mar Caribe, ao leste da illa de Porto Rico. As illas están divididas en dúas zonas de soberanía: 
miniatura|300px|Mapa.

*As **Illas Virxes Británicas**  (*British Virgin Islands*, en inglés) que son un territorio dependente do Reino Unido organizado coma un Territorio Británico de Ultramar
*As **Illas Virxes Estadounidenses**  (*United States Virgin Islands* en inglés) que son un territorio dependente dos Estados Unidos de América organizado como un "Territorio non incorporado".

## Historia 
miniatura|esquerda|Panorama das illas.
Foron descubertas en 1493 por Cristovo Colón, que as chamou *Santa Úrsula y las Once Mil Vírgenes*  (quedando despois o nome en *Las Vírgenes)*. En 1672, os ingleses chegaron á rexión e anexionaron o arquipélago, expulsando á poboación holandesa de Tórtola ese mesmo ano, e a de Anegada e Virxe Gorda en 1680. Os británicos introduciron a cana de azucre nas illas, que se converteu no principal cultivo, e fonte de ingresos polo comercio exterior. Os escravos foron traídos de África para traballar nas plantacións de cana de azucre. As illas prosperaron economicamente ata o aumento da colleita de colleita de remolacha azucreira en Europa e Estados Unidos, cando a produción de cana de azucre viuse considerablemente reducida.

Ingleses, holandeses, franceses, españois e daneses disputan o control do arquipélago durante os seguintes douscentos anos; os holandeses son expulsados e o Reino Unido reconquista definitivamente Virxe Gorda e Tórtola.

A finais do século XVII Inglaterra posuía Tórtola, Virxe Gorda, Anegada e outras illas que conforman actualmente as Illas Virxes Británicas, e Dinamarca tiña o resto do arquipélago: (San Xoán, San Tomé e Santa Cruz).

En 1917, os Estados Unidos compraron San Xoán, San Tomé e Santa Cruz aos daneses por dezasete millóns de dólares estadounidenses, cambiáronlle o nome polo de "United States Virgin Islands". Posteriormente, os británicos tamén lle cambiaron o nome ás súas illas polo de "British Virgin Islands".
Seivane de Vilarente, Abadín

**San Xoán de Seivane de Vilarente** é unha parroquia do concello de Abadín, na comarca da Terra Chá. Segundo o IGE no ano 2004 tiña 240 habitantes, distribuídos en 8 entidades de poboación e 19 lugares, cunha densidade media de 45,3 hab./km². Segundo o IGE, no 2014 a súa poboación descendera ata os 207 habitantes, sendo 102 homes e 105 mulleres.

A poboación distribuíase do seguinte xeito: Cabanela (26), Cabaza (22), Fabega (9), A Pedrosa (36), O Rego das Pedras (12), Rieiro (34), A Touceira (27) e Vilaseñor (41).

## Xentilicio 
O seu xentilicio é **vilarentino**.

## Xeografía 
Ten unha superficie de 5,3&nbsp;km². Limita coas parroquias de Moncelos, Baroncelle e Vilarente (as tres do concello de Abadín) e de San Martíño de Corvelle (concello da Pastoriza). Pertence ao arciprestado de Baroncelle. Entre os seus cumios destacan o Porto das Égoas (631 m) e Argán (585 m).

## Patrimonio 
Esta parroquia, o igual que as adxacentes é rica en cruceiros.

## Lugares e parroquias 
### Lugares de Seivane de Vilarente 
### Parroquias de Abadín 
miniatura|dereita|As dezanove parroquias que conforman o concello de Abadín.

## Notas 
## Véxase tamén 
### Outros artigos 
* Lugares de Abadín
Adana

**Adana** é unha cidade de Turquía, capital da provincia de Adana, situada na beira do río Seyhan. No ano 2000 tiña 1&nbsp;130&nbsp;710 habitantes. É sede da Universidade Çukurova.

A súa importancia estratéxica venlle pola súa situación como porta da chaira de Cilicia, fértil zona agrícola na que Adana constitúe o centro de distribución dos produtos da rexión: algodón, trigo, orxo, uvas, cítricos, olivas e tabaco e centro industrial.

## Historia 
O máis antigo asentamento foi dos hititas, hai uns 3400 anos. No ano 63 a.C. Pompeio o Grande estableceu unha estación do exército romano na estrada que conducía ao leste. Despois da caída do Imperio Romano a cidade decaeu, e foi reconstruída no século VIII por Harun al-Rashid, califa de Bagdad.

Logo de que en 1378 a dinastía turkmena dos Ramazan se fixese co poder na cidade, en 1516 incorporouse ao Imperio Otomán, se ben os Ramazán permanecen no poder ata 1608. En 1832 foi ocupada polos exipcios, e en 1840 restaurouse o goberno otomán.

O masacre de Adana, foi a segundo nunha serie de grandes matanzas de armenios ao longo do Imperio Otomán. As atrocidades cometidas na provincia de Adana en abril de 1909 coincidiron coa contrarrevolución dos partidarios do sultán Abdul Hamid II que fora forzado a restaurar a constitución otomá como resultado da revolución dos novos turcos de 1908. Na cidade de Adana 4&nbsp;437 armenios foron queimados e 30&nbsp;000 armenios morreron no distrito, as tentativas armenias de resistencia na cidade resultaron inútiles.

## Véxase tamén
Stanley Matthews

**Sir Stanley Matthews** (1 de febreiro de 1915 - 23 de febreiro do 2000) foi un dos mellores xogadores de fútbol de Inglaterra. Foi coñecido como 'O mago do caneo'.

Matthews naceu Seymour Street, Hanley, Stoke-on-Trent sendo o terceiro de catro fillos. O seu pai, Jack Matthews, foi un coñecido boxeador a nivel local, que lle aprendeu ó pequeno Stanley o interese polos deportes, así coma unha forte disciplina que seguiu toda a súa carreira deportiva.

Xogaba de extremo dereito, e xa dende moi xove foi internacional nas categorías inferiores. O seu primeiro contrato coma profesional asinouno no ano 1932 co Stoke City F.C.. Dous anos despois, en 1934 faría a súa primeira aparición no equipo nacional.

Durante a segunda guerra mundial 'trocou' o terreo de xogo polas forzas armadas, onde serviu na RAF. Unha vez rematada foi transferido ó Blackpool F.C.
A Fa Cup que gañaron no ano 1953 coñécese coma a 'Final de Matthews' debido ao seu xogo nese encontro.

Xogou coa selección ata o ano 1957, e segue sendo o xogador máis vello que xamais xogou coa selección inglesa.

En 1961 volta ó Stoke City, onde se retiraría en 1965 despois de cumprir 50 anos.

No ano 1965 é nomeado Cabaleiro do Imperio Británico pola súa carreira deportiva.

Coma dato curioso cabe dicir que en máis de setecentos encontros endexamais foi expulsado dun terreo de xogo.
miniatura|dereita|Monumento en homenaxe de Stanley Matthews
Hoxe en día hai dúas estatuas que lembran ó xogador: Unha no estadio do Stoke City e outra no centro de Hanley. A lenda das mesmas di: *O seu nome é un simbolo da beleza deste xogo, a súa fama eterna e internacional, a súa deportividade e modestia universalmente aclamadas. Un xogador máxico, da xente, para a xente.*